**Uveďte vaše predstavy, návrhy na služby, ktoré vám a ľuďom s podobnými ťažkosťami chýbajú**

ZVOLEN

* Všetko je krásne zvládnuteľné, pokiaľ žijú rodičia. Čo však potom, keď ostane sám. Zabezpečenie ani finančné je nedostatočné.
* Na úradoch a inštitúciách osoby, ktoré by mi zrozumiteľne vysvetlili, ako mám postupovať. Ľahkočitateľné a zrozumiteľné tlačivá.
* Je problém nájsť asistenta na voľnočasové aktivity (študenti nemajú informácie, nezáujem i keď študujú soc. prácu). Bezbariérovosť. Ochota personálu pomôcť, poradiť pri nákupoch, v úradoch.
* Chýba lekár v zariadení a službu konajúca sestra pri týždňovom pobyte v DSS pre deti, ktoré náhle ochorejú. V tých horúčkach musia chodiť domov zo zariadenia, alebo keď majú zažívacie problémy tiež. Bolo by dobré doriešiť toho lekára.
* Rehabilitácie, výlety, krátkodobé opatrovanie v prípade krízovej situácie, častejší kontakt s rodičmi takto postihnutých detí, canisterapia, hippoterapia, centrum voľného času pre deti, ihriská, pomoc štátu či už finančná alebo vecná...

NITRA

* V našom meste nie je možnosť vzdelávania dospelých ľudí s mentálnym postihnutím. Mali by sme záujem o zariadenie podporovaného bývania, a možnosť zaradenia sa do pracovného procesu na vhodnom pracovisku (chránenom).
* Denný stacionár.
* Denný rehabilitačný pobyt so zdravotným personálom.

TRENČÍN

* Najviac už spomínané krátkodobé opatrovanie v krízovej situácii, ale aj na odpočinok, aspoň 1x do roka.
* Veľký problém je finančná situácia v oblasti opatrovateľskej služby. Príspevok by mal byť na úrovni minimálnej mzdy. Nemal by byť odvodený od dôchodku postihnutej osoby. Dobrá by bola aj rehabilitácia pre rodičov postihnutého na regeneráciu alebo zvýhodnenie napr. 1 týždňa dovolenky pre opatrovateľov, rodinných príslušníkov, NAVIAC! Nad rámec dovolenky stanovenej zákonom.

SKALICA

* Bohužiaľ moje predstavy a návrhy sú úplne odlišné s predstavami môjho postihnutého syna. Mojou prioritou sa stalo, spokojný syn – spokojná mama. Nesnažím sa ho do niečoho tlačiť čo nechce, (agresivita) domov je pre neho bezpečie, uvítala by som opatrovanie v krízovej situácii, keď už sa musím zmieriť s tým, že regenerovať mi treba v pokluse.
* Ešte nie všade sú upravené bezbariérové prístupy pre vozíčkarov – alebo nie dostačujúce. A väčšina všetko je v nás, zdravých ľuďoch, chýba im (nám) pochopenie a podpora pre mentálnych a telesne postihnutých spoluobčanov.

GALANTA

* Zaistenie bezplatných klubových činností (aspoň miestnosť).

MALACKY

* Dcéra trpí Rettovým syndrómom. Momentálne (a trvalo) je vo všetkých oblastiach odkázaná na pomoc inej osoby. Moja predstava zlepšenia situácie je získať ďalšiu osobu na opatrovanie, ktorá by bola maximálne zodpovedná. To by bolo však veľmi finančne náročné a tým aj nedostupné.
* Krátkodobé opatrovanie v prípade krízovej situácie (napr. hospitalizácia rodiča v nemocnici) a krátkodobé služby (asistencie?) na zabezpečenie voľno-časových aktivít, športového alebo kultúrneho vyžitia.
* Službu asistencie mi nepridelia.
* Mojim veľkým želaním a myslím si, že i väčšiny rodičov s postihnutým členom rod., je vybudovať v Malackách alebo blízkom okolí zariadenie rodinného typu pre naše už dospelé deti, aby bolo o nich dôstojne postarané , keď my rodičia nebudeme vládať poskytnúť im teplo domova.

PEZINOK

* Ľuďom chýba podpora štátu v oblasti financovania zariadenie, ktoré ich deti navštevujú, málo rehabilitačných zariadení, ktoré ak aj sú – tak sú zastarané a nevyhovujúce. Z vzdelávania mládeže – aby sa k ľuďom ZŤP naučili správať a dajbože aj pomáhať. Príspevok za opatrovanie ZŤP je výsmech ľuďom, ktorí sa starajú o týchto ľudí!!!
* Denné centrá s možnosťou rehabilitácie a kultúrneho programu a realizácie drobných remesiel a inej činnosti. Bezbariérový prístup na úrady a verejné priestory. Slabá dostupnosť a informovanosť.
* Vyhovuje mi ako žije.
* Týždenný pobyt, celoročný pobyt.

KOMÁRNO

* Zariadenie podporovaného bývania. Prepravná služba.
* Bezbariérovosť. V okrese Komárno je stacionár, ale sústavne dochádza k vyhrážaniu, že bude zrušený/prenájom od mesta, VÚC – Nitra – nemá záujem podporovať a riešiť.
* Sociálna a právna ochrana! Oblasť bývania! Zamestnanie!

DUNAJSKÁ STREDA

* Chránené, podporované bývanie. Prepravná služba. Rehabilitačné stredisko.
* Chránené dielne, podporované bývanie. Chránené pracovisko. Prepravná služby. Odľahčovacia služba. Stredisko rehabilitácie.
* Chránené pracovisko, podporované bývanie. Prepravná služba. Rehabilitačné stredisko.
* Aby sme boli o nových zákonoch a nových možnostiach včas informovaní.
* Chránené dielne, podporované bývanie, prepravná služba, aj odľahčovacia služba, stredisko rehabilitácie.
* Chránené bývanie – podporované bývanie. Chránené dielne – zamestnávanie. U nás chýba – prepravná služba aj odľahčovacia služba. Mala by som záujem aj o služby rehabilitačného strediska.
* Chránené bývanie, chránené pracovisko, prepravná služba, rehabilitačné stredisko.
* Rehabilitačné stredisko, DSS – týždenný pobyt, odľahčovacia služba a prepravná služba v krízových situáciách. DSS – denný pobyt, podporované bývanie, práva na voľnom trhu, ale aj chránené dielne – v prvom rade pre mladých ľudí s MP po skončení praktickej školy. Žiadny výber možností – kam ďalej?

ŠTÚROVO

* V okolí by mohla byť nejaká chránená dielňa, kde by sa mohli aspoň zamestnať. Takto by im aj čas ubehol rýchlejšie a boli by aj v spoločnosti. Týmto problémom by sa mohli aspoň trochu zaoberať v okolí Štúrova.

PIEŠŤANY

* Chránené bývanie, zariadenie rodinného typu (pobytové), odľahčovacie služby.
* Krátkodobé opatrovanie v prípade choroby rodiča.
* Uvítali by sme zriadenie denného stacionáru. Žiadalo by sa, aby pri vybavovaní potrieb bol ľudskejší prístup, viac pochopenia, menej byrokracie.
* Denný stacionár, prepravná služba, chránené bývanie.
* Denný stacionár.

BANSKÁ BYSTRICA

* Podľa nás chýba v každom meste stredisko (centrála), v ktorom by ľuďom s mentálnym postihnutím, alebo ich rodinným príslušníkom, boli poskytované komplexné informácie o službách, možnostiach, ktoré by uľahčovali život takýmto ľuďom. Možno aj poskytovanie služieb pri vybavovaní rôznych administratívnych úkonov, ktoré týchto ľudí asi najviac zaťažujú. Čo je ale najdôležitejšie, že zákony na podporu a uľahčenie života ľudí s MP (celkovo aj pre zdravotne postihnutých s inou diagnózou) sú málo ústretové voči týmto ľuďom, príspevky sú nízke a často veľmi ťažko vybaviteľné.
* Uráža ma, že každoročne predkladám súdu majetkové priznanie (za môjho syna), ktorý je pozbavený svojprávnosti.
* Odborní rehabilitační pracovníci v DSS.
* Fakultatívna asistenčná služba na telefón.
* Aby sa ľudia nevysmievali chorým ZŤP ľuďom. Aby boli pre ZŤP lepšie podmienky, vôbec sa nevyužívajú. A tak ďalej, to sa už nedá vypisovať všetko...
* Vytvoriť viac domovov SS pre mladých nad 26 rokov.
* Možnosť stretávania sa so zdravými rovesníkmi napr. v popoludňajších hodinách.
* V starobe možnosť celoročného ubytovania vo vhodnom DSS postihnutej osoby s rodičom a po smrti rodiča plynulá starostlivosť o postihnutého.
* Zariadenie pre dospelých autistov (rehabilitačné, terapeutické).
* Som spokojná s aktivitami v DSS Prameň.

DOLNÝ KUBÍN

* Kluby na regeneráciu a využitie osôb. voľna na aktivity a programy, kde by sa títo ľudia zabavili, spoznávali sa, mali program vo svojej komunite, aby mali plnohodnotný život so svojimi rovesníkmi s rovnakým alebo podobným hendikepom (šport, zábava, kultúra atď.)
* Odľahčovacia služba. Spoločné aktivity detí s rodičmi – rekreačné pobyty – poznávacie (komunitné), aspoň niekoľko tried spolu, aby sa poznali aj rodičia navzájom. Spoločný rekreačný pobyt v prírode.
* Pedagóg by mal viac času tráviť s mojím dieťaťom. Len na vyučovacej hodine, lebo nie je samostatný.
* Lekári majú zvláštne hodnotenie, neuznali nám dieťa ako ZŤP. Neberú ohľad ani na to, že dieťa má toľko postihov.
* Väčšia akceptácia detí v normálnych školách s podobným postihnutím (ADHD a ľahkým mentálnym postihom), aj keď sme spokojní s tým, že chodí môj syn do špeciálnej školy, cítim veľkú krivdu, že mu nebolo umožnené navštevovať normálnu základnú školu. Nebola na to vôľa zo strany vedenia školy. Tieto deti by mali mať možnosť začleniť sa medzi zdravé deti a mali by ich v školách učiť tolerancii voči postihnutým deťom. Ale to je chyba prístupu spoločnosti.
* Chránené dielne.
* Niekedy by sme uvítali formu odľahčovacej služby hlavne cez víkendy.
* Rehabilitačné zariadenia v blízkom okolí (kvalitnejšie).
* Malo by sa otvoriť viac takýchto zariadení: chýbajú. Ľudí s mentálnym a telesným postihnutím je veľa a mnoho sa ich ani nedostane do zariadenia, lebo nie sú miesta a roky treba čakať na poradovník, musia tráviť čas doma v domácom prostredí, mnoho z nich je uzavretých a nedostanú sa veľakrát medzi ľudí: v DSS sú medzi svojimi, majú veľa kamarátov a tešia sa z činnosti, ktoré sú im poskytované, a viacmenej robia všetko spoločne. DSS by mali byť viac podporované štátom, lebo aj takíto ľudia žijú medzi nami, sú to naši synovia, dcéry, rodičia, známi, ale aj neznámi ľudia, ktorí sú odkázaní na pomoc iných ľudí... Nás všetkých.
* Chránené dielne.
* Pre okres Dolný Kubín by bolo vhodné, aby pre ZŤP osoby boli vytvorené chránené dielne po ukončení povinnej školskej dochádzky. Takéto zariadenie tu veľmi chýba.
* Pomoc poradiť pri rozhodovaní. Pomoc pri hľadaní zamestnania pre matku s deťmi.

MARTIN

* Sociálno-právne poradenstvo, bezplatné.

BRATISLAVA – Echo

* Lepšie zákony.
* Individuálnejší prístup, viac personálu.
* Kultúrne podujatia. Prázdninové pobyty hradené pre klienta + doprovod.
* Aby v každom obvode – mestskej časti Bratislavy – bolo aspoň jedno zariadenie – DSS pre dospelých denný typ, a DSS pre dospelých – týždenný, prípadne celoročný typ.
* Neviem posúdiť. Zatiaľ to zvládame.
* Chýba mi nedostatočná podpora klientov okrem základných potrieb denného života napr. možnosti pravidelnej návštevy kúpeľnej liečby, dnes takmer žiadnej, iba za určitých podmienok, špeciálne športové aktivity i pre ľahšie postihnutých klientov, nie iba pomocou zaangažovania vlastných rodičov a známych.
* Ústretovosť pri návštevách lekárskych zariadení, odborných lekárov, aby sa nemuselo čakať v čakárni často 3 – 4 hodiny, čiže aj možnosť objednania sa na určitý čas a bez platenia, postihnutí totiž majú malé invalidné dôchodky.
* Chýba mi odľahčovacia služba pre seba. Vzhľadom na zhoršujúci sa stav syna by som potrebovala občas oddych. Nejde to 1) z finančných dôvodov, 2) nemá sa o syna kto postarať.. V prípade mojej hospitalizácie je podobný problém. Chýba zariadenie na krátkodobú starostlivosť. Dom opatrovateľskej služby nevyhovuje. Pokiaľ náhodou v Bratislave existuje táto možnosť, neviem o nej, t.j. nedostatočná propagácia.

DOM SVITANIA – JAKUBOV

* Odľahčovacie služby – aby sa naozaj reálne dali využívať.
* Pracovné miesta na voľnom trhu práce a viac voľnom trhu – zopakované v 6 dotazníkoch.
* Mali by sa viac zaujímať o ľudí s mentálnym postihnutím.
* Odstrániť bariéry – väčšia a ľahšia dostupnosť služieb.

BRATISLAVA IV.

* Viac personálu v stacionároch a väčšie ohodnotenie.
* Väčšia starostlivosť, viac individuálneho prístupu.
* Individuálnejší prístup, viac personálu.
* V prípade nevyhnutnej potreby presun z denného alebo týždenného pobytu do celoročného v tom istom zariadení, nie presun do celkom neznámeho prostredia.
* Zatiaľ navštevuje DSS a sme spokojní.
* Viac personálu a individuálnejší prístup ku klientom, a ešte veľmi dôležité ohodnotenie pracovníkov za ťažkú a namáhavú prácu.
* Poradenská služba.
* V našom prípade by som uvítala možnosť aspoň 1 rekreačného (relaxačného) zariadenia, kam by sme mohli bez stresov a predsudkov chodievať s našim dospelým synom s mentálnou retardáciou (aby tam bol bezbariérový prístup, bazénik, masáž,...). Ak chodíme medzi zdravú populáciu, nie je to vždy príjemné pre obe strany... Občas sme až nežiadúci.
* Prepravná služba pre imobilného člena rodiny.

TRNAVA

* Rehabilitácia.

OZ ATHÉNA – DEDESO

* Chýba nám podpora od narodenia dieťaťa. Rodina nemá komplexné služby.
* Rodičia dieťaťa s autizmom nemajú dostatok možností. Nemáme možnosť asistenta na škole ani v škôlke.
* Nedostupnosť služieb pre deti s autizmom v regióne.
* Chýbajú nám služby denného typu pre dospelých so zdravotným postihnutím.
* Nedostatok služieb pre deti s ťažkým kombinovaným postihnutím. Špeciálne školy ich vzdelávajú formálne (1 hodina týždenne). Služby nie sú komplexné.
* V našom regióne nedostatok ambulantných komplexných služieb pre deti s ŤZP. Aj pre dospelých je nedostatok a nedostupnosť.
* Chýbajú komplexné rehabilitačné služby v okolí pre deti so špeciálnymi potrebami. Špeciálna škola nestačí. Deti potrebujú začať skoro, nie keď už majú 6 – 8 rokov.
* Chýbajú nám služby včasnej starostlivosti. Dochádzame ďaleko za rehabilitáciou.

STROPKOV

* Rekondičné pobyty hradené zdravotnou poisťovňou.
* Väčšia finančná podpora zo strany štátu.

SPIŠSKÁ NOVÁ VES

* Pomoc v domácnosti.
* Chýbajú komplexné zariadenia so širokým zameraním, pre úzko špecifické potreby klientov. Profesionálny personál by mal byť samozrejmosťou.
* Cvičenie, príroda, masáže, relaxačná hudba.
* Sú v dostatočnom rozsahu.

GELNICA

* Na komunitu je v malých obciach málo klientov, aj preto chýbajú služby. V našom meste je asi 7 Downíkov s vekovým rozpätím cca 6 – 50 rokov. Kto im pripraví aktivity primerané veku a reálnym potrebám?...
* Aby aj rodinní príslušníci mohli robiť osobnú asistenciu.
* Nejaké dovolenkové destinácie doma aj v zahraničí pre imobilných občanov. U nás chýba denný stacionár pre občanov s ŤZP.
* Cenovo dostupnejšie rekreačné pobyty (spoločne). Denný stacionár.

PLEŠIVEC

* Prednostné ošetrenie u lekárov. Uplatnenie výhod u ZŤP/S, napr. elektrina, plyn, poplatok za parkovné, zľavy na určité lieky, zľavy na kultúrne a spoločenské podujatie ZŤP/S – ako doteraz. Športové aktivity. Vstupy na kúpaliská. Kultúrne pamiatky – zámky, hrady, kaštiele atď.
* Prednostné ošetrenie u lekárov. Uplatnenie výhod ZŤP/S na plyn, elektrinu, poplatky za parkovné. Zľava na určité lieky.
* Prednostné ošetrenie u lekára. Zľavy na lieky. Zľavy na rehabilitačné pomôcky. Zľavy na parkovné u súkromníkov ZŤP/S. Zľavy na kultúrne podujatia.
* Prednostné vyšetrenie u lekára. Uplatnenie výhod ZŤP-S – elektrina, plyn, poplatky za parkovné, zľavy na určité lieky.
* Prednostné ošetrenie u lekárov. Zvýhodnenie ZŤP/S za elektrinu, plyn, parkovné, zľavy na lieky.
* Vstupy na kúpaliská – zachovať ZŤP-S. Vstupy na kultúrne spoločenské podujatia – platnosť ZŤP. Zľavy na lieky. Zľavy v obciach, na TKO (tuhý komunálny odpad) – zapracovať VZN.
* Zachovať výhody ZŤP/S, aj súkromný podnikateľ a samosprávy aby pomáhali. Zľavu TKO (tuhý komunálny odpad). Zľavy na dlhodobo užívané lieky.

KOŠICE

* Každý deň v roku som so svojou dcérou, chýba mi tábor alebo aspoň týždenný pobyt bez nás rodičov, rodičia tiež potrebujú aspoň na pár dní v roku zregenerovať svoje sily, aby potom im mohli slúžiť.